Diari Oficial de la Generalitat Valenciana


Sumari del DOGV 5251, del 04-05-2006 (2006/4895)

ORDRE de 25 d'abril de 2006, de la Conselleria de Territori i Habitatge, per la qual es fa pública la línia de subvenció i el seu import global màxim per a l'exercici 2006 de les ajudes previstes en l'Ordre de 29 de desembre de 2005, sobre concessió d'ajudes en matèria de medi ambient, gestionades per la Direcció General de Qualitat Ambiental.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5251

Data del DOGV
:   04-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4895


Data del document
:   25-04-2006

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * contaminació acústica
    * gestió de residus
    * qualitat del medi ambient
    * administració local

ORDRE de 25 d'abril de 2006, de la Conselleria de Territori i Habitatge, per la qual es fa pública la línia de subvenció i el seu import global màxim per a l'exercici 2006 de les ajudes previstes en l'Ordre de 29 de desembre de 2005, sobre concessió d'ajudes en matèria de medi ambient, gestionades per la Direcció General de Qualitat Ambiental. [2006/X4895]  
L'Ordre de 29 de desembre de 2005, de la Conselleria de Territori i Habitatge (DOGV núm. 5176, de 13 de gener de 2006), estableix el procediment i el règim aplicable a les ajudes gestionades per la Direcció General de Qualitat Ambiental de la Conselleria de Territori i Habitatge i aprova les bases reguladores d'aquestes ajudes.  
La disposició addicional única de l'esmentada ordre condiciona l'eficàcia de la convocatòria d'ajudes a l'existència en el pressupost de la Generalitat Valenciana per al 2006 de crèdit adequat i suficient, de conformitat amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.   
Atés que en l'article 47.11 del Text refós de la llei d'hisenda pública de la Generalitat Valenciana, aprovat pel Decret legislatiu de 26 de juny de 1991, del Govern Valencià, s'exigeix com contingut de les bases reguladores de les subvencions gestionades per la Generalitat Valenciana la fixació de l'import global màxim, com també la línia pressupostària, en l'exercici de les funcions que tinc atribuïdes  
ORDENE  
Article únic  
Les línies pressupostàries de les subvencions convocades per l'Ordre de 29 de desembre de 2005, de la Conselleria de Territori i Habitatge, i la quantia global màxima d'aquestes a càrrec dels pressupostos de la Generalitat Valenciana per a l'exercici 2006 són les següents:  
1. Ajudes a la minimització en origen i valoració in situ de residus generats en el propi procés productiu, com també a la reducció en origen de les emissions de compostos orgànics volàtils (COV) (annex I). Aplicació pressupostària 30.72.73.927.61.6.H7648565. Import global màxim: 86.226,95 euros.  
2. Ajudes a la gestió dels equips contaminats per PCB (annex II). Aplicació pressupostària 36.43.14.511.34.3.K4438485. Import global màxim: 30.000,00 euros.  
3. Ajudes a l'adquisició de material de mesurament de la contaminació acústica per ajuntaments de la Comunitat Valenciana (annex III). Aplicació pressupostària 22.07.69.197.26.5.I2318251. Import global màxim: 46.599,16 euros.  
4. Ajudes a ajuntaments de la Comunitat Valenciana per a la promoció de la sostenibilitat en l'àmbit local mitjançant la realització de treballs dirigits a la implantació i desenvolupament de l'Agenda 21 local (annex IV). Aplicació pressupostària 97.80.58.073.35.1.F6808422. Import global màxim: 214.586,84 euros.  
DISPOSICIÓ FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 25 d'abril de 2006  
El conseller de Territori i Habitatge,  
RAFAEL BLASCO CASTANY